tartuNLP/wikipedia-smugri-20251201 huggingface dataset:
Settle

Settle on englantilaisen elektronista musiikkia soittavan duon Disclosuren esikoisalbumi, jonka julkaisi Island Records 31. toukokuuta 2013. Albumi nousi julkaisuviikollaan Britannian albumilistan ykköseksi. British Phonographic Industry antoi sille platinalevyn 4. huhtikuuta 2014.
Albumin kappaleessa ”Latch” vierailee brittilaulaja Sam Smith ja kappaleessa ”You &amp; Me” Eliza Doolittle.
Thomas Chabot

Thomas Chabot (s. 30. tammikuuta 1997 Sainte-Mairie, Quebec, Kanada) on kanadalainen jääkiekkopuolustaja, joka pelaa NHL-joukkue Ottawa Senatorsissa. Senators varasi hänet ensimmäisen kierroksen 18. pelaajana . Syyskuussa 2019 Chabot teki kaudesta 2020–2021 alkavan kahdeksan vuoden jatkosopimuksen Senatorsin kanssa.
Anthony Beauvillier

Anthony Beauvillier (s. 8. kesäkuuta 1997 Sorel, Quebec, Kanada) on kanadanranskalainen jääkiekkoilija, joka pelaa NHL -joukkue Washington Capitalsissa. Hän on pelipaikaltaan laitahyökkääjä, mutta osaa pelata myös keskellä. New York Islanders varasi Beauvillierin ensimmäisen kierroksen 28. pelaajana . Syyskuussa 2021 Beauvillier teki Islandersin kanssa kolmevuotisen ja yhteensä 12,45 miljoonan dollarin arvoisen jatkosopimuksen.
30. tammikuuta 2023 Islanders kauppasi Beauvillierin, Aatu Rädyn ja ensimmäisen kierroksen varausvuoron vuoden 2023 varaustilaisuuteen Vancouver Canucksiin vaihdossa Bo Horvatiin.
29. marraskuuta 2023 Canucks kauppasi Beauvillierin Chicago Blackhawksiin vaihdossa viidennen kierroksen varausvuoroon vuoden 2024 varaustilaisuudessa.
Maaliskuussa 2024 Blackhawks kauppasi Beauvillierin Nashville Predatorsiin vaihdossa viidennen kierroksen varausvuoroon vuoden 2024 varaustilaisuudessa.
Heinäkuussa 2024 Beauvillier teki vapaana agenttina Pittsburgh Penguinsin kanssa vuoden mittaisen ja 1,25 miljoonan dollarin arvoisen sopimuksen.
Maaliskuussa 2025 Penguins kauppasi Beauvillierin Washington Capitalsiin vaihdossa toisen kierroksen varausvuoroon vuoden 2025 varaustilaisuudessa. Heinäkuussa 2025 Beauvillier solmi Capitalsin kanssa kaksivuotisen ja yhteensä 5,5 miljoonan dollarin arvoisen jatkosopimuksen.
David Siegel

David Siegel (s. 28. elokuuta 1996) on saksalainen mäkihyppääjä, joka edustaa SV Baiersbronn -seuraa.
Siegel debytoi maailmancupissa uudenvuodenpäivänä 2016 mäkiviikon Garmisch-Partenkirchenin osakilpailussa. Hän saavutti heti ensimmäiset pisteensä sijoittumalla 16:nneksi. Parhaimmillaan hän on ollut kolmastoista Wisłassa marraskuussa 2018.
Continental Cupissa Siegel on saavuttanut seitsemän osakilpailuvoittoa. Hän sijoittui Continental Cupin kokonaiskilpailussa kolmanneksi kaudella 2017–2018. 
Nuorten MM-kisoissa hän saavutti vuonna 2016 Râșnovissa kultaa henkilökohtaisessa kilpailussa ja joukkuemäessä sekä pronssia sekajoukkuemäessä.
Kaivannon sairaala

Kaivannon sairaala (Kaivannon B-mielisairaala, entinen Pirkanmaan sairaala) oli Kangasalla lähellä Kaivannon kanavaa sijaitseva psykiatrinen sairaala. Sairaala perustettiin vuonna 1963 ja peruskorjattiin vuosina 1993–1994. Se kuului Pirkanmaan sairaanhoitopiiriin vuoteen 2015 asti. Vuoden 2015 lopulla sairaalakäyttö loppui ja rakennuksissa toimi SPR:n ylläpitämä vastaanottokeskus . Vastaanottokeskuksen toiminta päättyi keväällä 2016, jonka jälkeen rakennus jäi tyhjilleen Miltei kaikki sairaalarakennukset purettiin vuonna 2025 ja alueelle suunnitellaan matkailutoimintoja.
Lähtevä ryhmä

Lähtevä ryhmä eli poistuva ryhmä on kemiallisessa reaktiossa joko sähköisesti neutraali tai negatiivisesti varautunut atomi tai molekyyli, joka irtoaa reaktion lähtöaineesta. Lähtevä ryhmä voi ottaa mukaansa sidoselektronit jolloin sitä kutsutaan nukleofuugiksi. Tyypillisiä neutraaleja lähteviä ryhmiä ovat esimerkiksi vesi ja ammoniakki ja lähtevinä ryhminä yleisiä anioneja ovat esimerkiksi halogenidi- ja karboksylaatti-ionit.
Lähtevän ryhmän ominaisuudet.
Parhaimmat lähtevät ryhmät ovat ioneja tai molekyylejä, jotka kykenevät hyvin vastaanottamaan elektroniparin ja joiden polarisoituvuus on alhainen. Tyypillisesti hyvät lähtevät ryhmät ovat neutraaleja tai hyvin heikkoja emäksiä ja hyvin heikkoja nukleofiileja. Usein käytetty suure käsiteltäessä ryhmän kykyä toimia lähtevänä ryhmänä on pKaH-arvo, joka on lähtevän ryhmän konjugaattihapon pKa-arvo. Mitä matalampi pKaH-arvo on sitä parempi on lähtevä ryhmä. Esimerkiksi jodidi-ioni on parempi lähtevä ryhmä monissa reaktioissa kuin kloridi-ioni, koska jodidi-ionin pKaH on -10 ja kloridi-ionin pKaH-arvo on -7. Usein hyvän lähtevän ryhmän sidos reaktion lähtöaineessa on suhteellisen heikko.
Lähtevä ryhmä on tärkeä erityisesti nukleofiilisissa substituutioissa ja eliminaatioreaktiossa. Esimerkiksi SN1- ja SN2-mekanismilla tapahtuvat reaktiot ovat yleisesti sitä nopeampia, mitä parempi lähtevä ryhmä niissä on.
Luis Stadlober

Luis Stadlober (s. 23. heinäkuuta 1991) on itävaltalainen uransa lopettanut maastohiihtäjä. Hän edusti SC Sparkasse Radstadt-Salzburg -seuraa.
Stadlober debytoi maailmancupissa joulukuussa 2015 Davosin vapaan sprintissä ollen 46:s. Ensimmäistä kertaa hän sijoittui 30 parhaan joukkoon Tour de Skin avauskilpailussa uudenvuodenpäivänä Lenzerheiden vapaan sprintissä ollen 25:s. 
Stadlober lopetti uransa maastohiihtäjänä keväällä 2019. 
Myös Stadloberin pikkusisko Teresa Stadlober on maastohiihtäjä. Heidän isänsä Alois Stadlober on maastohiihdon maailmanmestari ja äitinsä Roswitha Steiner alppihiihdon MM-mitalisti.
Pierre-Luc Dubois

Pierre-Luc Dubois (s. 24. kesäkuuta 1998 Sainte-Agathe-des-Monts, Quebec, Kanada) on kanadalainen jääkiekkoilija, joka pelaa Washington Capitalsissa. Columbus Blue Jackets varasi hänet ensimmäisellä kierroksella  kolmantena pelaajana. Dubois'n isän suku on kanadanranskalainen ja äiti Yhdysvalloista Georgiasta.
Ura.
Dubois varattiin ensimmäisellä kierroksella viidentenä pelaajana vuoden 2014 varaustilaisuudessa QMJHL-joukkue Cape Breton Screaming Eaglesiin. Hän siirtyi joukkueeseen kaudeksi 2014-2015. Tulokaskaudellaan Dubois oli liigan 16-vuotiaista pelaajista eniten pisteitä kerännyt. Joulukuussa 2020 Dubois teki Columbus Blue Jacketsin kanssa kaksivuotisen ja yhteensä kymmenen miljoonan dollarin arvoisen jatkosopimuksen. Tammikuussa 2021 Blue Jackets kauppasi Duboisin yhdessä kolmannen kierroksen varausvuoron kanssa Winnipeg Jetsiin vaihdossa Patrik Laineeseen ja Jack Rosloviciin. Heinäkuussa 2022 Dubois teki Jetsin kanssa yksivuotisen ja kuuden miljoonan dollarin arvoisen jatkosopimuksen.
Kesäkuussa 2023 Jets kauppasi Duboisin Los Angeles Kingsiin vaihdossa Alex Iafalloon, Gabriel Vilardiin, Rasmus Kupariin ja toisen kierroksen varausvuoroon vuoden 2024 varaustilaisuudessa. Kings teki kaupan jälkeen kahdeksanvuotisen ja yhteensä 68 miljoonan dollarin jatkosopimuksen Duboisin kanssa.
Kesäkuussa 2024 Kings kauppasi Dubois'nWashington Capitalsiin vaihdossa Darcy Kuemperiin.
Maajoukkueura.
1. joulukuuta 2015 Dubois oli mukana Kanadan 30 pelaajan leirillä ennen vuoden 2016 nuorten maailmanmestaruuskilpailuita. Hän oli toinen kahdesta 17-vuotiaasta pelaajasta.
Randolf von Schalien

Sven Nils Randolf von Schalien (s. 13. maaliskuuta 1932 Helsinki) on suomalainen tekniikantutkija ja emeritusprofessori. Hän on ollut Åbo Akademin lämpötekiniikan professori ja tutkinut termodynamiikkaa.
Schalien valmistui ylioppilaaksi 1950, diplomi-insinööriksi 1956 ja tekniikan lisensiaatiksi 1962 Teknillisestä korkeakoulusta. Hän oli Teknillisessä korkeakoulussa assistenttina vuosina 1954–1962 ja hoiti puolen professorin virkaa 1961–1962. Vuosina 1962–1971 hän oli Åbo Akademin lämpö-säätötekniikan vt. professori ja lämpötekniikan professori 1971–1997.
Professori von Schalienin erikoisalat ovat teknillinen termodynamiikka, lämmön- ja aineensiirto, teknillinen virtausoppi sekä prosessimallialgoritmien luominen tietokoneille mitoitusta ja ohjausta varten sekä prosessien optimointi. Hän on kehittänyt uuden monivaiheoptimointimenetelmän ”Proportional Operator Dynamic Programing” sekä on-line adaptiivisten mallien käyttöä prosessien  ohjauksessa ja optimoinnissa. Hänen tutkimuskohteina ovat olleet muun muassa metallikelaattien muodostamisreaktioiden termodynamiikka, selluloosatehtaiden monivaihehaiduttamot, höyrytyskiteytys, vanadiiniuunit sekä masuunit.
Michael McLeod

Michael McLeod (s. 3. helmikuuta 1998 Mississauga, Ontario, Kanada) on kanadalainen jääkiekkoilija, joka pelaa KHL-joukkue Avangard Omskissa.
Ura.
McLeod pelasi Greater Toronto Hockey Leaguessa Toronto Marlborosin joukkueessa. Vuonna 2014 hän johti joukkueensa OHL Cupin voittoon ja hänet palkittiin OHL:n arvokkaimpana pelaajana Tim Adams Memorial Trophylla.
McLeod varattiin Mississauga Steelheadsiin ensimmäisellä kierroksella viidentenä pelaajana vuoden 2014 OHL:n varaustilaisuudessa. Hän siirtyi joukkueeseen kaudeksi 2014–2015.
Heinäkuussa 2021 McLeod teki Devilsin kanssa kaksivuotisen ja yhteensä 1,95 miljoonan dollarin arvoisen jatkosopimuksen. Tammikuussa 2024 Devils tiedotti McLeodin ja Cal Footen jättäytyvän joukkueen toiminnasta. Molempien olevan epäiltyinä vuonna 2018 tapahtuneeseen seksuaalirikokseen kummankin pelattua Kanadan nuorten maajoukkueessa.
Elokuussa 2024 McLeod siirtyi vuoden mittaisella sopimuksella KHL-joukkue Barys Astanaan.
Kivilampi (Parkano, Majajärvi)

Kivilampi on Pirkanmaalla Parkanossa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Kivilampi on osa Vuorijoen valuma-aluetta.
Maantietoa.
Lammen pituus on 400 metriä, leveys 250 metriä ja sen pinta-ala on 5,8 hehtaaria. Se sijaitsee tiheästi ojitetun suoalueen keskellä. Siihen laskee kaksitoista suo-ojaa lammen eteläpäästä lähtee sen laskuoja, joka virtaa 1,8 kilometriä ja laskee Kuuhimojärveen. Rantaviivan pituus on 1,1 kilometriä ja rannalle on rakennettu yksi vapaa-ajan asunto. Sille johtaa tie Majajärveltä ja Parkanon keskustasta.
Historiaa.
Ennen Suomessa toteutettu laajamittaista soiden ojittamista Kivilammen laskuoja kiemurteli luontaisena soiden läpi. Tämän tilanteen näkee vielä vuoden 1959 painetussa peruskartassa. Kun ojitus oli seudulla suoritettu, siirrettiin yläjuoksulla vesi virtaanaan kaivettuihin suo-ojiin ja luontainen puron uoma jätettiin kuivaksi. Hylätty puron osuus erottuu vielä vuoden 1984 peruskartassa.
Valkeinen (Parkano)

Valkeinen on Pirkanmaalla Parkanossa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Valkeinen on osa Vuorijoen valuma-aluetta.
Maantietoa.
Järven pituus on 1,1 kilometriä, leveys 500 metriä ja sen pinta-ala on 32 hehtaaria. Se sijaitsee metsä- ja suomaastossa Valkeisennevan länsipuolella noin 10 kilometriä koilliseen Parkanon kirkolta. Se on muuten ojitetun suon ympäröimä paitsi etelä- ja itärannoiltaan, missä on kangasmaastoa. Vaikka suo on tiheästi ojitettu, ei laskuojia ole johdettu järveen. Järven oma laskuoja, joka lähtee järven eteläpäästä, on poikkeus. Laskuoja virtaa suo-ojien verkoston kautta Iso Ristiharjunlammen laskuojaan, joka yhtyy Ritajokeen myöhemmin. Ritajoki laskee Majajärveen. Järvessä on paljon kiviä ja kuusi pientä luotomaista saarta. Rannolle on rakennettu seitsemän vapaa-ajan asuntoa ja Kipinäpartion kämppä, joille johtaa tiet idästä valtatieltä 3 tai etelästä Parkanon keskustasta.
Historiaa.
Vuoden 1959 painetussa peruskartassa ei järvelle johtanut kävelypolkua kummempaa tietä. Ensimmäiset vapaa-ajan asunnot on piirretty vuoden 1984 painettuun peruskarttaan. Laskuoja oli jo vuonna 1959 kaivetussa uomassa ja se virtasi Saarimäen (Ristiharjun) maatilan kautta kohtaan, josta ylitettiin Ristiharjun matala osuus "Ritojokeen" (Ritajokeen).
Edzard Schaper

Edzard Hellmuth Schaper (1908–1984) oli saksalainen kirjailija ja kääntäjä. Hän asui Virossa 1930–1940 ja Suomessa 1940–1944, vuodesta 1947 Sveitsissä. Hänen tuotantonsa keskeinen teema on ihmisen suhde uskontoon ja yhteiskuntajärjestelmiin. Hän käänsi suomalaista kirjallisuutta, muun muassa Aleksis Kiven "Seitsemän veljestä", Frans Eemil Sillanpään teoksen "Hurskas kurjuus". Hänen omia teoksiaan on suomennettu.
Jan Toorop

Jan Toorop (20. joulukuuta 1858 Purwojero, Alankomaiden Itä-Intia – 3. marraskuuta 1928 Haag) oli alankomaalainen taidemaalari. Toorop asui lapsuudessaan Jaavassa, mikä sekin heijastuu hänen taiteessaan. Taiteilijana hän edusti aluksi realismia ja neoimpressionismia, 1890-luvulta lähtien mystistä symbolismia, jossa pyrki kuvaamaan sielujen tiloja jyrkällä viivarytmiikalla ja värien vastakkaisuudella. Hän kuvasi mystis-uskonnollisia aiheita herkillä ääriviivoilla. Tooropin viivarytmiikassa on myös jugendia. Hän onkin maansa merkittävimpiä jugendtyylin edustajia. Hän kuului George Hendrik Breitnerin ohella noin vuonna 1900 nousseeseen uuteen alankomaalaisten taiteilijoiden polveen. Toorop kuului myös Aubrey Beardsleyn ohella fantastisiin taiteilijoihin, jotka tekivät makaaberin eroottisesti kuvia kohtalokkaista naisista.
Mooses Mentula

Seppo ”Mooses” Mentula (s. 1976 Tuupovaara) on suomalainen kirjailija ja rehtori.
Mentulan esikoisteos, novellikokoelma "Musta timantti" (2011), oli Helsingin Sanomien kirjallisuuspalkintoehdokkaana. Hänen ensimmäinen romaaninsa "Isän kanssa kahden" ilmestyi vuonna 2013. Teos julkaistiin saksaksi 2014. Mentulan toinen romaani "Jääkausi" ilmestyi vuonna 2016. Se käsittelee koulukiusaamista. Kolmas romaani "Toiset meistä" julkaistiin keväällä 2020. Weidle Verlag julkaisi sen Saksassa vuonna 2022. Mentulan uusin romaani on vuonna 2023 ilmestynyt Toiviokoski.
Mentula syntyi Tuupovaarassa, mutta vietti suurimman osan lapsuuttaan ja nuoruutensa Kuhmossa sekä asui seitsemän vuotta Lapissa ennen muuttoaan Tuusulaan. Hän alkoi kirjoittaa 16-vuotiaana paikallislehti "Kuhmolaiseen" ja työskenteli myöhemmin "Lapin Kansassa" ja YLE:n Lapin Radiossa (1998–2004). Mentula opiskeli luokanopettajaksi Rovaniemellä ja työskenteli opettajana Syväjärven koululla Sodankylässä 2004–2006. Sittemmin hän on toiminut Paijalan ja Rusutjärven koulujen rehtorina Tuusulassa.
Georges Marchal

Georges Marchal (oikealta nimeltään "Georges Louis Lucot", 10. tammikuuta 1920 Nancy – 28. marraskuuta 1997 Maurens, Dordogne) oli ranskalainen elokuvanäyttelijä.
Marchalin ensimmäinen nimetön sivurooli oli Henri Decoinin elokuvassa "Premier rendez-vous" (1941). Hän siirtyi pian esittämään pääosia ja oli 1940- ja 1950-lukujen ranskalaisen elokuvan huomattavimpia näyttelijöitä. 1950-luvulla Marchal erikoistui puku- ja seikkailuelokuviin. Hän työskenteli myös Espanjassa ja Italiassa ja esiintyi useissa ystävänsä Luis Buñueln elokuvissa. 1960-luvulla Marchal työskenteli etupäässä ulkomailla ja 1970-luvulta lähtien televisiossa. Hän vetäytyi alalta vuonna 1989.
Kymenlaakson psykiatrinen sairaala

Kymenlaakson psykiatrinen sairaala, lyhenteeltään KYPS, on Kouvolan Kuusankoskella sijaitseva psykiatrinen sairaala. Vuonna 2006 Sairaalanmäelle, Pohjois-Kymen sairaalan yhteyteen valmistuneeseen Carean omistamaan uudisrakennukseen siirtyivät Valkealan sairaalan ja Kotka-Haminan psykiatrisen osaston toiminnot.
Toiminta.
Sairaalassa on hallinnon, toiminnallisen kuntoutuksen yksikön ja poliklinikkatoiminnan lisäksi seitsemän psykiatrista osastoa, joista kuusi on suljettuja ja joihin potilaat tulevat POKS:n sosiaali- ja kriisipäivystyksestä lääkärin lähetteellä.
Aikuispsykiatria.
Osastot 1, 2 ja 4 ovat kukin tietynlaisiin psykiatrian osa-alueisiin erikoistuvia aikuisten akuuttiosastoja; esimerkiksi osasto 4 erikoistuu masennuksen hoitoon ja tarjoaa sähköhoitokonsultaatiota. Osastolle 6 siirretään akuuttiosastoilta pitkällisempää kuntoutusta tarvitsevia potilaita. Osastolle 7 on keskitetty psykogeriatria eli kotiympäristössä pärjäämättömien varttuneiden henkilöiden hoito.
Lasten ja nuorten psykiatria.
Lastenpsykiatrian osasto 10 on tutkimus- ja kriisipohjaista hoitoa tarjoava alle 13-vuotiaiden viikko-osasto. Sen läheisyydessä toimivat sairaalakoulu, Kouvolan lastenpsykiatrian poliklinikka sekä avohoidon ja osaston välimallina toimiva "kotisairaala", jossa erikoissairaanhoidon palvelut tuodaan potilaan kotiin.
Nuorisopsykiatrian osastolla 8 hoidetaan 13-17 -vuotiaita nuoria pääosin lyhyillä kriisijaksoilla, Kouvolassa ja Kotkassa toteutettavan poliklinikkahoidon ja tehostetun avohoidon niin kutsuttujen "Välimaasto"-tiimien ollessa pääasiallisia tukimuotoja.
U-370

U-370 oli Saksan laivaston tyypin VII sukellusvene toisessa maailmansodassa. Se suoritti kaksitoista tehtävää Itämerellä, ennen kuin liittoutuneet upottivat sen 1945 Pohjois-Saksassa.
Valmistus.
Alus tilattiin 25. elokuuta 1941 Flensburger Schiffsbau-Geselshaftilta Flensburgista, missä köli laskettiin 21. marraskuuta 1942 telakkanumerolla 493. Se laskettiin vesille 24. syyskuuta 1943 ja otettiin palvelukseen 19. marraskuuta päällikkönään yliluutnantti () Karl Nielsen.
Palvelus.
Palvelukseen otettaessa alus liitettiin koulutettavaksi 4. sukellusvenelaivueeseen. Se lähti 9. kesäkuuta 1944 Kielistä Marvikeniin, jonne se saapui seuraavana päivänä. Alus lähti 29. kesäkuuta paluumatkalle Marvikenistä Kieliin, jonne se saapui 1. heinäkuuta. Se siirrettiin 1. elokuuta 1944 operatiiviseen palvelukseen 8. sukellusvenelaivueeseen. Se siirrettiin 16. joulukuuta 1944 vielä 4. sukellusvenelaivueeseen.
Se lähti 9. heinäkuuta 1944 Kielistä Tallinnaan, jonne se saapui 12. heinäkuuta.
Se upotti 31. heinäkuuta 1944 viidennellä partiomatkallaan Neuvostoliiton laivaston "MO-101" lähellä Koivistoa.
Yhdeksännellä partiomatkalla Erwin Stiegeler huuhtoutui mereen 23. heinäkuuta 1944.
Alus upotti 12. tammikuuta 1945 Suomen laivaston miinalaiva "Louhen" 11. partiomatkallaan.
Veneen miehistö upotti 5. toukokuuta 1945 aluksensa Geltingerinlahdella (itään Flensburgista). Hylky romutettiin 1948.
Tupinambát

Tupinambát olivat yksi tupi-intiaanien alaryhmistä nykyisen Brasilian koillisosissa. Monet heistä kuolivat orjuudessa portugalilaisten siirtokunnissa tauteihin ja loput sulautuivat muihin intiaaniryhmiin.
Historia.
Varhaiset historialliset lähteet Brasilian rannikon intiaaneista ovat peräisin eurooppalaisilta, jotka jakoivat intiaanit hyvin laaja-alaisiin ryhmiin. Rannikon intiaanit tulivat tunnetuiksi tupeina ja siihen kuuluneilla ryhmillä oli hyvin samankaltainen kulttuuri ja kieli. Ryhmät eivät olleet kuitenkaan poliittisesti yhtenäisiä, vaan yhteisöjä leimasi jatkuva sodankäynti ryhmien kesken. Alueella asui myös intiaaneja, jotka eivät puhuneet tupi-kieliä ja heitä kutsuttiin nimellä tapuiat, joita varhaiset eurooppalaiset pitivät alueen vanhimpina asukkaina. Bahian intiaaneista kirjoittaneen Soares de Sousan mukaan tupinát ajoivat ensin tapuiat alueiltaan Brasilian rannikolla ja heitä seurasivat vuorostaan tupinambát. De Sousa perusti kirjoituksensa intiaanien kansanperinteeseen. Tupinambá-nimellä kutsuttiin sittemmin myös useita eri Amazonin suulla asuneita intiaaniryhmiä.
Portugalilaisten kohdatessa tupinamboja ensi kerran nämä kaksi kansaa kävivät aluksi keskenään kauppaa. Ryhmät joutuivat kuitenkin pian yhteenottoihin keskenään, kun sokerista tuli Euroopan kysynnän myötä arvokas vientituote ja tupinambojen hallitsemat alueet alkoivat käydä houkuttelevammaksi portugalilaisille siirtomaaherroille. Portugalilaisia myös kammotti intiaanien harjoittama kannibalismi, jolla oli tärkeä osa tuolloisessa intiaanikulttuurissa. Portugalilaiset valloittivat intiaanien maat ja väkivallasta selvinneet intiaanit päätyivät orjuuteen plantaaseille.
Vuonna 1547 tupinambát nykyisen Salvadorin lähistöllä kapinoivat ja tuhosivat paikallisen portugalilaisten asutuskeskuksen tappaen sen asukkaat. Saman vuosisadan toisella puoliskolla Portugalin kruunu nimitti kuninkaallisen kuvernöörin ja rakennutti aiemmin hävitetylle paikalle uuden alueellisen pääkaupungin. Portugalilaisten vallan kasvaessa tupinambát orjuutettiin vähitellen jälleen. Siirtokunta oli yliasutettu ja taudit tappoivat suuren osan intiaaneista nopeasti. Tupinambát sekoittuivat myös muihin paikallisiin intiaaniryhmiin, kunnes he lopulta katosivat omana ryhmänään.
Keroputaan sairaala

Keroputaan sairaala oli Torniossa Kivirannan kaupunginosassa sijainnut psykiatrinen sairaala, joka kuului Länsi-Pohjan sairaanhoitopiiriin. Se perustettiin vuonna 1961 silloisessa Alatornion kunnassa. Keroputaalla kehitettiin poikkeuksellisen hyviä hoitotuloksia tuottava avoimen dialogin hoitomalli (ns. Keroputaan hoitomalli). Keroputaan psykiatrisen sairaalan kaikki toiminnot siirrettiin uuteen psykiatriataloon Länsi-Pohjan keskussairaalan yhteyteen syksyllä 2022 ja samalla sairaalatoiminta Keroputaalla päättyi.
Tilen Bartol

Tilen Bartol (s. 17. huhtikuuta 1997) on slovenialainen mäkihyppääjä. Seuratasolla hän edustaa SSK Sam Ihania.
Bartol voitti nuorten maailmanmestaruuden sekä joukkuemäessä että sekajoukkuemäessä 2017. Pyeongchangin olympialaisissa 2018 hän sijoittui normaalimäessä 16:nneksi ja suurmäessä 17:nneksi.
Maailmancupissa Bartol debytoi Oberstdorfissa joulukuussa 2015, sijoittuen 47:nneksi. Ensimmäiset maailmancupin pisteensä hän saavutti oltuaan 21:s Wisłassa marraskuussa 2017. Kymmenen parhaan joukkoon hän sijoittui ensimmäisen kerran oltuaan viides Garmisch-Partenkirchenissä uudenvuodenpäivänä 2018. 
Continental Cupissa Bartol on saavuttanut neljä osakilpailuvoittoa ja sijoittunut palkintokorokkeelle 13 kertaa.
Bartol hyppäsi Planicassa maaliskuussa 2016 252 metriä ylittäen silloisen maailmanennätyksen, mutta kaatui hyppynsä.
Suomen moniääniset

Suomen moniääniset ry on vuonna 1996 perustettu ääniä kuulevien yhdistys. Äänien kuulemisella tarkoitetaan ääntä (puhetta, melua tai musiikkia), jolla ei ole fyysistä, ulkopuolista aiheuttajaa.
Suomen moniääniset on SOSTEn jäsenjärjestö.
Aiheesta muualla.
Järjestön sivusto
Katori-jingū

Katori-jingū () on šintolainen pyhäkkökompleksi Katorin kaupungissa Chiban prefektuurissa Japanissa. Katorin pyhäkkö on pyhitetty Futsunoshi-no-Mikoto kamille, joka on miekkojen jumala ja auringonjumala Amaterasun kenraali. Perimätiedon mukaan pyhäkkö on alkujaan perustettu 632 eaa., mikä tekisi siitä yli 2 500 vuotta vanhan.
Katori-jingū on Kashima-jingūn pyhäkön ohella ainut šintolainen pyhäkkö, joka on saanut "jingū"-statuksen ennen Edo-aikakautta. Meiji-kaudella Katori-jingū nimettiin "kanpei taisha" -pyhäköksi, eri Keisarillisen Perheen Ministeriön ylläpitämäksi kulttuurikohteeksi. Siitä tuli myöhemmin "chousaisha", eli yksi 29:stä pyhäköstä joissa keisarin lähetystö vierailee vuosittain.
Olli Sulopuisto

Olli Sulopuisto (s. 1979) on suomalainen toimittaja, podcast-tuottaja ja Jaksomedian perustaja ja toimitusjohtaja. Sulopuiston erikoisalana on elokuvaan sekä tietokoneisiin ja internetiin keskittyvä uutisointi. Hän on työskennellyt aiemmin toimittajana useissa maakuntalehdissä sekä Yleisradiolla kotimaan uutistoimittajana ja alueuutisissa. Koulutukseltaan Sulopuisto on humanististen tieteiden kandidaatti.
Sulopuisto voitti syksyllä 2015 kustannusosakeyhtiö Schildts &amp; Söderströmsin järjestämän Tositarina-kirjoituskilpailun. Sen pohjalta syntyvä kirja on nimeltään "Nepenmäen luokkatoverit", joka kertoo Nepenmäen koulussa Joensuussa 1980-luvun puolivälissä koulunsa aloittaneiden elämäntarinat .
Wayne Rogers

Wayne Rogers (7. huhtikuuta 1933 – 31. joulukuuta 2015) oli yhdysvaltalainen näyttelijä, jonka yksi merkittävimpiä rooleja oli televisiosarjan "M.A.S.H." armeijan kirurgi kapteeni Trapper John. Hän näytteli sarjassa sen kolmella ensimmäisellä kaudella vuodesta 1975 alkaen.
Rogers kuoli Los Angelesissa keuhkokuumeen aiheuttamiin komplikaatioihin.
Norden (lehti)

Norden oli Yhdysvalloissa vuosina 1896–2014 ilmestynyt Pohjois-Amerikan suomenruotsalaisten sanomalehti. Vuoteen 1935 saakka sen nimenä oli "Finska Amerikanaren". Vuonna 2014 "Norden" sulautui suomenruotsalaiseen aikakauslehteen "Est Elle", joka sai nimekseen "Est Elle &amp; Norden USA".
Etupäässä ruotsinkieliseltä Pohjanmaalta muuttaneet raittiusseura Aavasaksan jäsenet perustivat "Finska Amerikanaren" -lehden Massachusettsin Worcesterissa marraskuussa 1896. Lehti oli aluksi suomen- ja ruotsinkielinen, mutta pian se muuttui kokonaan ruotsinkieliseksi. Muutaman vuoden kuluttua toimitus muutti Worcesterista New Yorkiin. Vuonna 1935 lehti sai nimen "Norden".
Lehden toimittajina työskentelivät vuosina 1897–1924 E. J. Antell, vuosina 1926–1950 Otto A. Gullmes ja vuodesta 1963 lähtien Erik Rune Hermans. Tilaajamäärä oli vuoden 1920 tienoilla noin 6 000, mutta laski 1970-luvun alkuun mennessä 1 800:aan. 1980-luvun lopulla painosmäärä oli tuhannen kappaleen tienoilla. Suomenruotsalaista kulttuuria ylläpitänyt, kerran viikossa ilmestynyt lehti teki yhteistyötä amerikanruotsalaisen "Nordstjernan"-lehden kanssa ja sai rahallista tukea myös Suomesta.
Erik Rune Hermansin kuoltua "Nordenia" julkaissut Norden News -yhtiö päätti yhdistää lehtensä vuonna 2012 perustettuun "Est Elle" -aikakauslehteen. Ensimmäinen yhteinen numero ilmestyi marraskuussa 2014 nimellä "Est Elle &amp; Norden USA".
Virtuaalijääkiekon suomenmestaruuskilpailut

Virtuaalijääkiekon suomenmestaruuskilpailut on vuosittain pelattava, videopelaajille tarkoitettu turnausmuotoinen elektronisen urheilun tapahtuma. Yksittäisissä otteluissa asetetaan kaksi osallistujaa keskenään vastakkain pelaamaan Xbox One -pelikonsollilla NHL -pelisarjan viimeisintä versiota. Ensimmäiset viralliset virtuaalijääkiekon SM-kilpailut järjestettiin Helsingissä, uudenvuodenpäivänä 2016.
Säännöt.
Jokainen pelaaja valitsee seitsemän NHL-joukkuetta ennen kilpailun alkua. Jokaista joukkuetta saa käyttää ainoastaan yhden kerran turnauksen aikana. Pudotuspeleissä valitulla joukkueella tulee pelata aina yksi kokonainen kierros.
Lohkovaiheessa kotiedun saa paremmin karsinnoissa pärjännyt pelaaja. Karsintasijoitusten ollessa sama arvotaan kotietu pelaajien kesken. Kotiedun saava pelaaja valitsee joukkueensa aina ensiksi.
Erän pituus on neljä minuuttia lohkovaiheessa ja jokainen ottelu koostuu kolmesta erästä.
Lohkovaiheessa pelataan yhden ottelun sarjat. Pudotuspeleissä pelataan paras kolmesta -sarjat, eli seuraavalle kierrokselle etenee vasta kahden voitetun ottelun jälkeen.
Turnausformaatti.
Turnaus alkaa lohkovaiheella, jossa pelaajat on jaettu neljään lohkoon. Lohkovaiheessa jokainen pelaaja kohtaa toisensa kerran.
Lohkovaiheesta kaikki pelaajat jatkavat pudotuspeleihin. Eniten lohkovaiheessa pisteitä kerännyt pelaaja kohtaa vähiten pisteitä saaneen, toiseksi eniten kohtaa toiseksi vähiten keränneen, ja niin edelleen.
Pudotuspeleissä kaikki ottelut pelataan paras kolmesta -sarjoina, eli seuraavalle kierrokselle eteneminen vaatii kahden ottelun voittamista.
Tasapisteissä olevien pelaajien sijoitus määräytyy maalieron perusteella.
Pisteitä jaetaan seuraavasti lohkovaiheessa.
Voitosta tulee kaksi pistettä, kun taas jatkoaikatappiosta saa tililleen yhden pisteen. Häviämällä menettää kaiken.
Oswald Morris

Oswald Morris () oli brittiläinen Oscar-palkittu elokuvaaja.
Morris aloitti elokuvauransa jo teini-ikäisenä, kun hän meni töihin Wembleyn studioille. Morris vastasi uransa aikana kymmenien elokuvien kuvauksesta. Hän oli kuvaamassa muun muassa elokuvia "Kuninkaan suosikki", "Nuori viha", "Navaronen tykit", "Naisen orja", "007 ja kultainen ase", "Equus" sekä "Muppetit ja jalokiviliiga".
Morrisille myönnettiin Oscar-palkinto elokuvasta "Viulunsoittaja katolla" (1971) ja hän oli ehdolla Oscar-gaalassa elokuvista "Oliver!" ja "Taikuri Oz". Hänelle myönnettiin Bafta-palkinto elokuvista "Vakoilija kylmästä", "Kukkula" ja "Neljäs avioliittoni". Morrisista tuli Yhdysvaltain elokuva-akatemian jäsen vuonna 1997 ja Brittiläisen imperiumin ritarikunnan jäsen vuonna 1998. American Society of Cinematographers myönsi hänelle kansainvälisen palkinnon vuonna 2000 ja elämäntyöpalkinnon vuonna 2003.
Keisarillisen Japanin laivaston ilmavoimat

Keisarillisen Japanin laivaston ilmavoimat () oli keisarillisen Japanin laivaston ilma-ase, joka vastasi laivaston lentokoneiden hankinnasta ja käytöstä. Se oli määrällisesti ja laadullisesti merkittävämpi kahdesta keisarillisen Japanin asevoimien lentoaseista Tyynenmeren taisteluissa toisessa maailmansodassa.
Historia.
Kesäkuussa 1912 keisarillisen Japanin laivasto perusti laivaston ilmailun kehittämistoimikunnan. Pian toimikunnan perustamisen jälkeen lähetettiin kuusi upseeria Ranskaan ja Yhdysvaltoihin hankkimaan vesilentokoneita sekä opettelemaan niiden käyttöä ja ylläpitoa. Kaksi upseereista lensi 2. marraskuuta 1912 Farman- ja Curtiss-lentokoneita vastaperustetulle lentoasemalle lähelle Yokosukaa. Nyt alkoi laivaston lentäjien koulutus ja vuotta myöhemmin otettiin palvelukseen ensimmäinen vesilentokoneiden emälaiva "Wakamiyamaru".
EuroAtlantic Airways

EuroAtlantic Airways on portugalilainen tilauslento- ja leasing-toimintaan keskittyvä lentoyhtiö. Sen kotikenttä on Portelan lentoasema Lissabonissa.
Historia.
Yhtiö perustettiin nimellä Air Zarco 12. elokuuta 1993. Se käytti kauppanimeä Air Madeira 17. toukokuuta 2000 asti, jolloin nykyinen nimi otettiin käyttöön. EuroAtlantic Airways otti käyttöön myös Air Zarcolla käytössä olleen yritysilmeen.
Kohteet.
Suurin osa EuroAtlantic Airwaysin lennoista on tilauslentoja ja wet lease -toimintaa. Sillä on vain yksi säännöllinen reitti, Lissabonista Bissauhun.
Laivasto.
Tammikuussa 2016 EuroAtlantic Airwaysin laivastoon kuuluivat seuraavat lentokoneet:
Deferiproni

Deferiproni (yleinen kauppanimi Ferriprox) on rautaa sitova orgaaninen yhdiste. Rakenteeltaan se on 2-metyylipyridiinin johdannainen. Sitä käytetään lääketieteessä kelatoivana yhdisteenä poistamaan ylimääräistä rautaa elimistöstä, kuten akuutin rautamyrkytyksen ja talassemian hoidossa.
Deferiproni hyväksyttiin käytettäväksi talessemian hoidossa vuonna 1994 ja on lisensoitu Eurooppaan ja Aasiaan. Lokakuussa 2011 se hyväksyttiin käytettäväksi lääkkeenä myös USA:ssa FDA:n nopeutetussa hyväksyntämenettelyssä. Sen hyväksyminen lääkkeeksi ja potilasturvallisuus ovat olleet kiistanalaisia.
Maiotis

Maiotis (; ) tai Maiotiin järvi (; ) oli antiikin aikana Skyytiassa Tanais-joen eli nykyinen Donin suulla sijaitsevista suoalueista ja koko Asovanmerestä käytetty nimi. Pelkkä suo tunnettiin näiden lisäksi myös nimellä Maiotiin suo (). Meren ympäristön asukkaita kutsuttiin maiotilaisiksi, mutta on epäselvää saivatko he nimensä suosta vai suo heistä.
Ihmemaassa

Ihmemaassa on duon Tuomari Nurmio ja Folk Liisa (Liisa Eskola) 1. tammikuuta 2016 julkaistu albumi. CD-muodossa levy julkaistiin 9. tammikuuta 2016.
Levyn ensimmäisenä singlenä julkaistiin alun perin Käytettyä rakkautta (1986) -albumilta löytyvä Rakkauden voima -kappale. Single ilmestyi 11. joulukuuta 2015.
Levy on duon ensimmäinen. Nurmio itse kutsuu uutta kokoonpanoaan ”autenttiseksi duoksi”. ”Tällä tarkoitan sitä, että kokoonpanossa on kaksi soittajaa, jotka soittavat ja laulavat kaiken itse ja yhdellä kertaa paikan päällä. Tämä levy on äänitetty luomumetodilla kaverin pikkustudiossa. Se on samanlaista soittoa kuin himassa tai keikoillakin”, Nurmio kertoo.
Levylle valikoidut biisit toimivat hyvin folktyylillä esitettyinä ja ovat lähellä sitä intiimiä ja alkuperäistä vaihetta, missä laulut ovat ennen kuin niitä aletaan sovittaa bändille.
Kaikki kappaleet ovat uusia versioita aiemmin levytetyistä kappaleista.
Kappaleet.
Kaikki 12 kappaletta on kirjoittanut Tuomari Nurmio.
Skyytia

Skyytia (, ) oli antiikin aikainen alue Keski-Euraasiassa. Sitä asuttivat iranilaista alkuperää olleet skyytit. Antiikin kreikkalaiset kutsuivat kaikkia Euroopan koillispuolisia alueita ja Mustanmeren pohjoispuolta Skyytiaksi.
Alandica

Alandica on Maarianhaminan Itäsatamassa sijaitseva kulttuuri- ja kongressitalo. Vuonna 2009 avatun talon omistaa Ahvenanmaan maakuntahallitus, ja sen toimintaa ylläpitää vieressä sijaitseva, Wiklöf Holding -konserniin kuuluva Ahvenanmaan suurin hotelli Arkipelag.
Alandican on suunnitellut tanskalainen arkkitehtitoimisto Kjær &amp; Richter. Talo on rakennettu betonista maastoa myötäillen loivalle rantapenkereelle. Kongressirakennus koostuu kolmesta saarekkeesta. Rakennuksen keskellä sijaitsevat merelle avautuvat lämpiöt, jotka toimivat myös näyttelytiloina. 600-paikkainen suuri sali sijaitsee pohjoisessa saarekkeessa, ja eteläinen saareke koostuu 200-paikkaisesta, muunneltavasta auditoriosta ja seitsemästä pienemmästä kokoushuoneesta.
Vuonna 2011 talossa vieraili lähes 42 000 kävijää. Heistä noin 22 300 kävi kulttuuritilaisuuksissa ja vajaat 20 000 oli kokousvieraita, kuten yhtiökokousten, pokeriturnausten ja messujen kävijöitä.
Alandicassa ovat konsertoineet muiden muassa Glenn Miller Orchestra, Carola Häggkvist ja itävaltalainen Schönbrunner Schlossorchester. Alandicassa näytetään myös elokuvia. Kesällä 2014 Alandicassa kantaesitettiin Katarina Gäddnäsn kirjoittama ja Karólína Eiríksdóttirin säveltämä ooppera "Magnus-Maria", jonka ohjasi Suzanne Osten ja kapellimestarina toimi Anna-Maria Helsing.
Talossa toimii Teater Alandica, jonka piirissä toimii myös lasten ja nuorten teatterikoulu.
Joulukuussa 2009 paljastettiin Alandican pääoven eteen sijoitettu Satu Kiljusen alumiiniveistos "Swing".
Hankkeen historiaa.
Jo 1970-luvulla alkoi Ahvenanmaalla keskustelu oman kulttuuritalon ja kongressikeskuksen rakentamiseksi, koska Ahvenanmaan itsehallintotalon tilat olivat vain satunnaisesti ulkopuolisten käytettävinä. 1990-luvulla järjestettiin arkkitehtikilpailu, ja vuonna 2007 taloa päästiin lopulta rakentamaan voittaneen tanskalaisehdotuksen perusteella.
Suomen judoliitto

Suomen judoliitto ry on vuonna 1958 perustettu judoyhdistys. Suomen judoliitossa oli 2024 noin 4 899 aktiivia jäsentä kaikkiaan 123 judoseurassa. Suomen judoliitto ry on Olympiakomitean jäsen. Suomen judoliitto on Euroopan judoliiton ja kansainvälisen judoliiton jäsen.
Talous.
Suomen Judoliitto on saanut vuosina 2018–2023 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 1 935 000 euroa. Vuosittainen tuki on ollut vuodesta 2023 lähtien 307 000 euroa.
Viktor Tšehov

Viktor Grigorjevitš Tšehov (, 1901 nykyisen Voronežin alueen Kantemirovka – 29. heinäkuuta 1988 Volgograd) oli neuvostovenäläinen kirjailija.
Viktor Tšehov syntyi musiikinopettajan perheeseen. Hänen ensimmäiset teoksensa ilmestyivät vuonna 1923. Hän kirjoitti näytelmiä ja opiskeli Leningradin työväen kirjallisuusinstituutissa. Vuodesta 1934 lähtien Tšehov asui ja työskenteli Neuvosto-Karjalassa. Vuonna 1937 hänet hyväksyttiin Neuvostoliiton kirjailijaliiton jäseneksi.
Vuonna 1939 Tšehov julkaisi historiallisen romaanin "Villitsijät" ("Vozmutiteli", myös "Klim Sobolev", 1954). Sen aiheena on Aunuksen talonpoikaiskapina vuosina 1769–1771. Tšehov osallistui toiseen maailmansotaan ja julkaisi sen jälkeen kaksiosaisen sotaromaanin "Na pravom flange" (”Oikealla sivustalla”, 1946–1947, 1950). Vuonna 1952 kirjailija muutti Stalingradiin, jossa hän työskenteli paikallisen kirjallisuusalmanakan toimittajana ja kirjailijaliiton virkailijana. Hänen myöhemmät teoksensa on omistettu kaupungin sota- ja vallankumoushistorialle.
Darja Storožilova

Darja Andrejevna Storožilova (, s. 4. helmikuuta 1993 Obninsk, Venäjä) on venäläinen maastohiihtäjä.
Storožilova debytoi maailmancupissa maaliskuussa 2015 Lahden 10 kilometrin perinteisen hiihtotavan kilpailussa sijoittuen 45:nneksi. Hänen paras sijoituksensa on 24. tila Tour de Skin Toblachin 5 kilometrin kilpailusta tammikuulta 2016. 
Storožilova saavutti hopeaa 10 kilometrin kilpailusta vuoden 2015 nuorten MM-kilpailuista.
Adipamidi

Adipamidi eli heksaanidiamidi (C6H12N2O2) on amideihin kuuluva orgaaninen yhdiste. Yhdistettä voidaan käyttää polymeerien valmistuksessa monomeerina.
Ominaisuudet.
Huoneenlämpötilassa adipamidi on valkoista kiteistä ainetta. Yhdiste liukenee suhteellisen niukasti veteen, mutta liukenee erittäin hyvin esimerkiksi etanoliin.
Valmistus ja käyttö.
Adipamidia voidaan valmistaa kuumentamalla ammoniumadipaattia tai dimetyyliadipaatin ja väkevän ammoniakin vesiliuoksen eli ammoniumhydroksidin välisellä reaktiolla.
Adipamidi reagoi heksametyleenidiamiinin kanssa muodostaen polyamideihin kuuluvaa Nylon 6,6:ta. Yhdiste voidaan myös pelkistää vedyttämällä heksametyleenidiamiiniksi.
Peter Lundberg

Peter Lundberg (s. 15. huhtikuuta 1981 Finström) on suomalainen jalkapallovalmentaja ja entinen jalkapalloilija. Hän on toiminut vuodesta 2020 lähtien Suomen alle 18-vuotiaiden ja alle 19-vuotiaiden maajoukkueiden päävalmentajana.
Ura.
Hyökkääjänä pelannut Lundberg edusti juniorina muun muassa ruotsalaista IFK Norrköpingiä. Suomen maajoukkueissa hän pelasi kaksi poikamaaottelua.
Kaudeksi 2000 Lundberg palasi kotisaarelleen Ahvenanmaalle ja liittyi IFK Mariehamnin joukkueeseen, jota hän oli tulevina vuosina nostamassa Kakkosesta Veikkausliigaan. Liigadebyyttinsä Lundberg teki 28. huhtikuuta 2005 kotiottelussa Rovaniemen Palloseuraa vastaan, ja hän pelasi kausina 2005–2007 yhteensä 28 liigaottelussa. Kaudella 2005 liigaa IFK:ssa pelasi myös Lundbergin kaksoisveli, maalivahti Tommy Lundberg.
Kaudet 2006–2007 Lundberg vietti pääasiassa IFK:n farmiseurassa IF Finströms Kamraternassa. Sittemmin hän edusti opiskelupaikkakuntansa Örebron Rynninge IK:ta Ruotsin toisessa ja kolmannessa divisioonassa.
Kaudet 2012–2015 Lundberg toimi Pekka Lyyskin apulaisvalmentajana IFK Mariehamnissa. Yhteistyö huipentui Suomen Cupin mestaruuteen kaudella 2015. Lyyskin jätettyä IFK:n kauden päätteeksi Lundbergistä tuli kokeneen Kari Virtasen ohella joukkueen päävalmentaja. Kahden päävalmentajan järjestelyn tarkoitus on koulia Lundbergiä edelleen ja täyttää lisenssivaatimukset. Kaudella 2016 kaksikko valmensi IFK:n Veikkausliigan mestariksi. Heidät valittiin myös vuoden liigavalmentajiksi.
Kaudeksi 2017 IFK:n päävalmentajavastuu siirtyi kokonaisuudessaan Lundbergille ja Kari Virtanen siirtyi neuvonantajan rooliin.
Saavutukset.
Päävalmentajana
John Smith (soutaja)

John Smith (s. 12. tammikuuta 1990 Germiston) on eteläafrikkalainen soudun olympiavoittaja. 190 senttimetriä pitkä ja 70 kilogrammaa painava Smith edustaa TuksSport-seuraa.
Smith voitti kultaa kevyestä perämiehettömässä nelosessa vuoden 2012 kesäolympialaisissa yhdessä James Thompsonin, Lawrence Ndlovun ja Matthew Brittainin kanssa. Vuoden 2014 MM-kilpailuista Smith saavutti Thompsonin kanssa kultaa kevyestä pariairokaksikosta. Nuorten MM-kilpailuista hänellä on yksi kulta.
Kirjaslampi (Kihniö)

Kirjaslampi on Pirkanmaalla Kihniössä ja Parkanossa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Kirjaslampi on osa Nerkoonjärven valuma-aluetta.
Maantietoa.
Lammen pituus on 270 metriä, leveys 150 metriä ja sen pinta-ala on 3,1 hehtaaria. Se sijaitsee Kihniön ja Parkanon välisellä rajalla Hirviperällä Kirjasnevan suoalueella. Suo on ojitettu ja osittain turvetuotannossa. Vain muutama suo-oja on yhdistetty lampeen ja turvetuotantoalueen vedet virtaavat pääosin lammen ohitse alajuoksulle viereisen Hirvinevan tuotantoalueen vesien mukana. Lammen laskuoja yhtyy suo-ojiin ja virtaa niiden mukana Hirvijärveen ja siitä eteenpäin Hirvijokeen. Rantaviivan pituus on 850 metriä. Lammen eteläpäässä on kovaa metsämaata, mutta muuten sen rannat ovat suota. Rannoille ei ole rakennettu mitään eikä lammelle johda teitä. Lammen lähelle pääsee tuotantoalueelle johtavilta yhdystieltä 13357. Parkanon ja Kihniön välinen raja ylittää lammen siten, että kummallekin puolelle jää yhtä suuri osuus lammesta.
Vähä Hirvijärvi (Kihniö)

Vähä Hirvijärvi on Pirkanmaalla Kihniössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Vähä Hirvijärvi on osa Nerkoonjärven valuma-aluetta.
Maantietoa.
Järven pituus on 900 metriä, leveys 140 metriä ja sen pinta-ala on 5,3 hehtaaria. Järvi on pitkä ja hyvin kapea, ja kapeimmillaan se on alle kymmenen metriä leveä. Se sijaitsee Kihniön eteläosissa lähellä Parkanon rajaa ja Hirviperää. Sen ympäristössä on vain suota, ja siihen on yhdistetty viisi ympäröivien metsien ja soiden ojia. Yksi ojista on samalla järven laskuoja Vähä Hirvijärven luoma, joka yhtyy 2,2, kilometrin jälkeen Hirvijokeen Hirvikosken kylällä. Rantaviivan pituus on 2,1 kilometriä ja rannat ovat suota. Rannalle on rakennettu kaksi vapaa-ajan asuntoa, joille johtaa tiet metsäautoteiltä, joille pääsee valtatieltä 23.
Iso Luppolampi

Iso Luppolampi on Pirkanmaalla Kihniössä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Iso Luppolampi on osa Nerkoonjärven valuma-aluetta.
Maantietoa.
Lammen pituus on 600 metriä, leveys 250 metriä ja sen pinta-ala on 7,6 hehtaaria. Se sijaitsee Hirvikosken kylän kaakkoispuolella suoalueella Sormusviidan ja Nälkämäen välissä. Siihen laskee kymmenkunta ojaa, joista yksi on samalla sen laskuoja, joka yhtyy Hirvijokeen Hirvikosken kylällä. Hirvijoki laskee Nerkoonjärveen. Rantaviivan pituus on 1,4 kilometriä. Lammen eteläiset rannat ovat kovaa metsämaata ja loput ovat suota. Eteläpäässä on neljä vapaa-ajan asuntoa, joille johtaa tiet Hirvikosken ja Parkanon Karttiperän yhdistävältä tieltä.
Arvi Louhelainen

Arvi Louhelainen (4. elokuuta 1896 Juuka – 12. huhtikuuta 1949 Mänttä) oli suomalainen poliitikko, joka toimi SDP:n kansanedustajana vuosina 1922–1927.
Elämä.
Arvi Louhelaisen vanhemmat olivat räätäli Samuli Jooseppi Louhelainen (1860-1914) ja Sofia Kuiri (1861-1904). Kansakoulun käytyään hän työskenteli räätälinä. Vuonna 1914 Louhelainen liittyi Juuan työväenyhdistykseen ja toimi myös sen puheenjohtajana. Sisällissodan aikana hän oli pari viikkoa valkoisten vankina.
Sodan jälkeen Louhelainen työskenteli 1918–1922 sosialidemokraattien Kuopion läänin itäisen vaalipiirin piiritoimitsijana ja piirisihteerinä sekä Sortavalassa ilmestyneen "Kansan Voiman" avustajana Joensuussa. Hän oli myös perustamassa Sosialidemokraattista Työläisnuorisoliittoa. Vuonna 1921 Louhelainen valittiin Joensuun kaupunginvaltuustoon ja 1922 eduskuntaan. Kahden ensimmäisen vaalikautensa ajan hän oli eduskunnan nuorin kansanedustaja. 
Vuosina 1924–1926 Louhelainen työskenteli Vanajan kunnankirjurina ja vuodesta 1927 lähtien Mäntän kunnankirjurina ja kauppalansihteerinä. Vanajassa asuessaan hän toimi myös "Hämeen Kansan" avustajana.
Perhe.
Arvi Louhelaisen puoliso oli Bertta Aleksandra Oivamäki (ent. Aalto), jonka kanssa hän avioitui vuonna 1936.
Markku Lötjönen

Markku Lötjönen (s. 21. maaliskuuta 1967) on suomalainen uransa päättänyt pesäpalloilija. Nykyisin Lötjönen toimii urheiluhierojana.
Lötjönen on Kiteen Urheilijoiden kasvatti. Hän debytoi Superpesiksessä kesäkuussa 1985. 12 vuotta kestäneellä pääsarjaurallaan Lötjönen edusti Kiteen lisäksi myös Jyväskylän Kiriä, Riihimäen Pallonlyöjiä ja Juvan Palloa. Superpesiksessä hän pelasi 253 ottelua tehden niissä 11 kunnaria, 157 lyötyä juoksua ja 103 tuotua juoksua. Peliuransa jälkeen hän on toiminut muun muassa Lappeenrannan Pesä Ysien pelinjohtajana. 
Lötjönen oli osallisena suomalaisen sarjapesäpallon ainoassa kuolemantapauksessa toukokuussa 1985. Kiteen Urheilijoiden kakkosjoukkueessa pelannut Lötjönen löi pallon Saaren Urheilijoiden siepparin Jari Kettusen ohimoon. Kettunen kuoli myöhemmin aivoverenvuotoon.
Siirtolaisuusmuistomerkki

Siirtolaisuuden muistomerkki on Turun Koulu- ja Eerikinkadun kulmassa sijaitseva vanha kilometripylväs, jonka on Siirtolaisuusinstituutille lahjoittanut Toholammin kunta vuonna 2011. Siirtolaisuusinstituutin toimitalo on muistomerkin vieressä, ja muistomerkkiä ympäröivä pieni nurmialue on nimeltään Siirtolaisuuspuisto.
Ajatus Siirtolaispuistikosta ja muistomerkistä syntyi vuonna 2010. Merkiksi haluttiin kilometripylväs Toholammilta, josta lähti eniten siirtolaisia Yhdysvaltoihin, noin kolmannes koko väestöstä. Kunnassa oli jäljellä enää yksi kilometripylväs entisen Amerikanraitin, nykyisen yksityistien varressa. Siinä olevat numerot 39 ja 24 merkitsevät etäisyyksiä Kannukseen ja Lestijärvelle.
Muistomerkin viereisessä laatassa lukee suomeksi, ruotsiksi ja englanniksi: ”Muistomerkki siirtolaisille, jotka eivät unohtaneet kotimaataan. Muistomerkin on lahjoittanut Toholammin kunta. Siirtolaisuusinstituutti 4.7.2011.”
Muistomerkki paljastettiin Yhdysvaltain kansallispäivänä 4. heinäkuuta 2011.
James Wright (jääkiekkoilija)

James Wright (s. 24. maaliskuuta 1990 Saskatoon, Saskatchewan, Kanada) on kanadalainen jääkiekkoilija, joka pelaa KHL-joukkue Admiral Vladivostokissa. Hän on Tampa Bay Lightningin neljännen kierroksen varaus . Hän oli voittamassa Memorial Cupia vuonna 2007 Vancouver Giantsin joukkueessa.
Ura.
Wright pelasi Vancouver Giantsissa kaudella 2005–2006 kahdessa WHL-ottelussa. Seuraavalla kaudella hän teki 12 pistettä 48 pelissä WHL:n tulokaskaudellaan. Hän auttoi Giantsia etenemään WHL:n finaaleihin, joissa se hävisi Medicine Hat Tigersille. Myöhemmin Giants voitti saman vastustajana Memorial Cupin finaalissa. Kaudella 2007–2008 Wrightin pistemäärä kasvoi 36:een ja Tampa Bay Lightning varasi hänet 177. pelaajana . Varauksen jälkeen Wright jatkoi Giantsissa tehden 21 maalia ja yhteensä 47 tehopistettä kauden 2008–2009 aikana.
Wright debytoi Tampa Bay Lightningissa kauden 2009–2010 alussa, jolloin pelasi ensimmäisen ottelunsa 3. lokakuuta 2009 6–3 -tappiossa Atlanta Thrashersia vastaan. Atlantan paidassa pelasi Wrightin entinen joukkuetoveri Evander Kane, joka teki myös debyyttinsä ottelussa. Wright iski ensimmäisen NHL-maalinsa 22. lokakuuta 2009 ohi San Jose Sharksin maalivahti Evgeni Nabokovin.
Wright teki 48 pelaamassaan ottelussa kaksi maalia ja kolme syöttöpistettä ennen kuin hänet lähetettiin tammikuussa 2010 takaisin Giantsiin. WHL:ään paluun jälkeen hän teki 19 pistettä 21 pelissä. Giants eteni pudotuspeleissä semifinaaleihin, joissa Tri-City Americans tiputti heidät kuudessa ottelussa. Wright teki 16 tehopistettä 16 pelaamassaan pudotuspeliottelussa.
Wright aloitti kauden 2010–2011 AHL:ssä Lightningin farmiseura Norfolk Admiralsissa, jossa pelasi 15 ottelua, jonka jälkeen hänet nostettiin Tampa Bayhyn pelaamaan kauden ensimmäistä ottelua vieraskentällä Philadelphia Flyersia vastaan 18. marraskuuta 2010. 2. joulukuuta 2011 Wright kaupattiin yhdessä Mike Vernacen kanssa Florida Panthersiin vaihdossa Mike Kostkaan ja Evan Obergiin. Floridassa hänet lähetettiin heti farmiseura San Antonio Rampageen. 18. tammikuuta 2013 Wright asetettiin siirtolistalle, josta Winnipeg Jets poimi hänet.
Pelattuaan kaksi kautta Jetsissä, Wright siirtyi vapaaksi agentiksi. Hän ei kuitenkaan herättänyt kiinnostusta NHL:ssä, joten siirtyi kroatialaiseen KHL-joukkue KHL Medveščak Zagrebiin.
2. heinäkuuta 2015 Wright palasi Pohjois-Amerikkaan yksivuotisella kahden suunnan sopimuksella, jonka hän teki New York Islandersin kanssa.
Oscar-gaala 2016

Oscar-gaala 2016 on 88. kertaa järjestetty palkintogaala, jossa Yhdysvaltain elokuva-akatemia jakoi Oscar-palkinnot vuoden 2015 parhaille elokuville. Gaala järjestettiin Dolby-teatterissa Los Angelesin Hollywoodissa 28. helmikuuta 2016. Gaalan juonsi toista kertaa näyttelijä ja koomikko Chris Rock.
Ehdokkaat julkistettiin 14. tammikuuta 2016. Eniten ehdokkuuksia sai Alejandro G. Iñárritun ohjaama "The Revenant" 12 ehdokkuudella. Palkintoja voitti eniten "" kuudella Oscarilla.
Voittajat ja ehdokkaat.
Voittajat on listattu ensimmäisenä, lihavoituna ja merkittynä kaksoisristillä ().
Justin Vaive

Justin Vaive (s. 8. heinäkuuta 1989 Buffalo, New York, Yhdysvallat) on yhdysvaltalainen jääkiekkoilija, joka teki kaudells 2016–2017 sopimuksen AHL-seura Rochester Americansin kanssa. Hän on Anaheim Ducksin neljännen kierroksen varaus . Hänen isänsä on entinen NHL-hyökkääjä Rick Vaive.
Ura.
Vaive pelasi Miamin yliopistossa neljä kautta vuosina 2007–2011.
24. elokuuta 2011 San Antonio Rampage kiinnitti Vaiven AHL-sopimuksella.
24. heinäkuuta 2014 Vaive vuoden mittaisen sopimuksen ECHL-joukkue Greenville Road Warriorsin kanssa. 3. syyskuuta 2014 ennen kauden 2014-2015 alkua hän teki sopimuksen Road Warriorsin AHL-yhteistyöseura Hartford Wolf Packin kanssa.
2. heinäkuuta 2015 Vaive teki ensimmäisen NHL-sopimuksensa siirtyessään vapaana agenttina yhden vuoden kaksisuuntaisella sopimuksella New York Islandersiin. Vaive pelasi kuitenkin koko kauden 2015–2016 Islandersin farmiseurassa Bridgeport Sound Tigersissa, jossa hän teki 63 ottelussa 17 pistettä. Hän ei jatkanut kauden jälkeen Islandersin organisaatiossa, vaan hän teki sopimuksen ECHL-joukkue Cincinnati Cyclonesin kanssa. Vaive ei pelannut kuin yhden ottelun Cyclonesissa, kun Rochester Americans solmi hänen kanssaan koesopimuksen. Onnistuneen koeajan jälkeen Vaive jatkoi koko kauden Americansissa.
Parker Milner

Parker Milner (s. 6. syyskuuta 1990 Pittsburgh Pennsylvania, Yhdysvallat) on yhdysvaltalainen jääkiekkomaalivahti, joka pelaa AHL-joukkue Hershey Bearsissa. 
Ura.
30. kesäkuuta 2013 Milner teki yhden vuoden mittaisen sopimuksen AHL-joukkue Bridgeport Sound Tigersin kanssa. Hän aloitti kauden Sound Tigersissa, mutta hänet lähetettiin pian Stockton Thunderiin, ECHL:ään.
19. elokuuta 2014 Milner siirtyi vapaana agenttina yksivuotisella sopimuksella ECHL:ssä pelaavaan Quad City Mallardsiin.
2. heinäkuuta 2015 Milner palasi AHL:ään Sound Tigersin joukkueeseen yksivuotisella sopimuksella.